Roberto Valentini

Roberto Valentini (n. 1674 Leicester – 26. toukokuuta 1747 Rooma) oli brittiläissyntyinen, Roomaan asettunut säveltäjä, huilisti ja oboisti. Hänen alkuperäinen nimensä oli Robert Valentine.

Valentini oli alun perin kotoisin Leicesterista, mutta jätti kotikaupunkinsa 1600-luvun lopussa ja lähti kiertämään Eurooppaa ennen asettumistaan lopulta Roomaan. Hän muun muassa soitti Arcangelo Corellin johtamassa Georg Friedrich Händelin La resurrezionen kantaesityksessä. Hän ehti elämänsä aikana saada musiikkiaan julkaistuksi Roomassa, Amsterdamissa, Pariisissa ja Lontoossa. Valentini keskittyi kamarimusiikkiin, jossa hän antoi keskeisen aseman huilulle, oboelle ja mandoliinille. Hän on saattanut käyttää mallinaan Giuseppe Gaetano Bonin työtä.

Lähteet 

Brittiläiset säveltäjät
Italialaiset säveltäjät
Barokkisäveltäjät
Brittiläiset huilistit
Brittiläiset oboistit
Italialaiset huilistit
Italialaiset oboistit
Vuonna 1674 syntyneet
Vuonna 1747 kuolleet